  Майя Бывальцева 2018-тӥ арын Можгаын йӧ дворец пуктыны кутскозы, вуоно арын йылпумъялозы. Эшшо ар ӵоже котырысьтыз интывылэз умоятозы. Со сярысь 1-тӥ инвожое выль аренаен тодматон дыръя веразы Удмуртиысь тӧролэн но кивалтэтлэн администрациязы. Лэсьтӥськонэз ми таяз арын кутском, вуоно арын сое йылпумъялом. Со спортъя универсальной огъет. Учкисьёслы 700 интыен, эшшо ватсаны луонлыкен. Котыраз парк, шутэтскон интыос, площадкаос луыны кулэ. Инфраструктураез вуоно арын 2020-тӥын лэсьтомы. Но йӧзэ — вуоно арын Александр Бречалов, Удмуртилэн тӧроез Удмуртиын ми бадӟым ӵектосэз кутскиськомы. Ми сое одно ик лэсьтомы. Мон малпасько, вуоно арын тӥ выль дворецын дасяськыны быгатоды ни Михаил Гуцериев, «Нефтис» компанилэн кивалтӥсьёсызлэн кенешсылэн тӧроезОзьы ик со вераз, Можгаын, йӧ дворец сяна, вить ворсам катокъёс пуктыны чаклало шуыса. Куинь арлы чаклам ӵектослэн дуныз 450 миллион манет — арлы быдэ 150 миллион манетэн. Лыдпус Удмуртиын нылпи хоккейлы юрттон но сое азинтон сярысь тупанкылын пусъемын, сое элькунысь спорт туризмъя дырпусэн тодматон улсын 2017-тӥ арын 21-тӥ шуркынмонэ юнматӥзы. Можгаын пиналъёслы йӧ дворец кулэ шуыса Александр Бречаловлы вазиськиз карысь «Луч» командалэн тренерез Ильдар Низамбиев. Милям тренировкаосмы усьтэм площадкаын ортчо, йӧ вылын дасяськонэз кемагес нуон понна ми арняяз куинь пол Вавоже 50 иськеме ветлӥськомы. Гужем но дасяськыны мед быгатомы шуыса, милем асьмелы йӧ дворец кулэ Ильдар Низамбиев, Можгаысь «Луч» нылпи командалэн тренерезСолэн верамезъя, командалы 10 арлэсь трос ни. Али отын 20-лэсь трос пиналъёс дышетско. Арлыдзыя пӧртэмесь: 2003-тӥысен 2011-тӥ арозь вордскемъёс. Ильдар Низамбиевлэн кылъёсызъя, пиналъёс йӧ дворецез туж кемалась возьмало ни, лэсьтон интыын ужъёс кутскемын ни. Тегъёс: Спорт Можга Хоккей Удмуртия инвестициос йӧдворец АлександрБречалов  